جاجیق
جاجیق   (اینگیلیس:  tzatzíki ; یونان: Τζατζίκι; تورک: cacık; بولغار:дзадзики) آذربایجان و تورکیه مطبخینه عایید اولان بیر یئمکدیر. قاتیق، خیار، ساریمساق، دوز و سودان حاضیرلانیر.  

جاجیق اساساً دوز و قاتیق (عادتاً قویون و کئچی سودوندن قاتیق)، همچنین خیار، ساریمساق، زئیتون یاغی، بعضاً ایسه شراب و یا لیمون شیره‌سی علاوه  ائدیله‌رک یئییلیر. عادتاً سویوق حالدا سِرو ائدیلیر.

اتیمولوژی 
  یونان دیلینده  " تزاتزیکی "  تورک سؤزونده گؤتورله‌رک  " جاجیک "  دئمکدیر. اولیا چلبی 17-جی عصرده یازدیغی  " سیاحتنامه "  اثرینده بو یئمگی  " جاجیخ "  آدلاندیریر. احمد وفیک پاشا 1876-جی ایلده تورک لوغتینه بو سؤزو  " جاجیک "  کیمی داخیل ائتمیشدیر. او زامان بو یئمک قاتیق و سالات ایله یئییلیر.

چئشیدلری

بالکان خالق‌لاریندا    
  بو یئمک بالکان خالق‌لاریندا تاتاتوّر آدی ایله مشهوردور. بولغاریستان و صربیستان مطبخینده بو یئمک قورو تاتاتوْر( بولغاریستان: сух таратор مقدونیه: сув таратур صربیستان: сув таратор) آدلانیر. اونلار بو یئمگی  "‌قیش سالاتی‌"  آدلاندیردیغی سالاتلا بیرلیکده یئییرلر. یئمگین حاضیرلانماسی زامانی قاتیق بیر نئچه ساعات قاینادیلیر (بولغاریستان: кисело мляко، مقدونیه: кисело млеко، صربیستان: кисело млеко. سونرادان اونا خیار، ساریمساق، دوز، زئیتون یاغی و س. علاوه  ائدیلیر.

قیبریس 
  بو یئمک قیبریس‌دا دا عئینی قایدا ایله بیشیریلیر و نانه علاوه  ائدیلیر.

یونان 
  یونان‌دا دا بو یئمک عئینی قایدا دا بیشیریلیر و یئییلمه‌سی زامانی اییلی شویود و جعفری‌دن ایستیفاده اولونور.

شرقی آسیا 
  شرقی آسیا اؤلکه‌لرینده ده بو یئمک قاتیق و خیار ایله بیشیریلیر.

دیگر اؤلکه لر 
  قافقاز اؤلکه‌لرینده بو یئمگین اوخشاری آکروشکادیر.

اتک یازی‌لار 
آذربایجان مطبخی
مطبخ
یئمکلر